Diari Oficial de la Generalitat Valenciana


Sumari del DOGV 616, del 26-06-1987 (1987/809128)

ORDRE de 24 de juny de 1987, de la Conselleria d'Administració Pública, per la qual s'estableix amb caràcter supletori la fixació de l'horari per a la sessió constitutiva dels Ajuntaments en Règim comú i Consell Obert dels Municipis de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/24/(1)/dof/vci/html**

### Dades del document

Número de DOGV
:   616

Data del DOGV
:   26-06-1987

Secció del DOGV
:   DISPOSICIONS GENERALS

Número del document
:   1987/809128


Data del document
:   24-06-1987

Organisme emissor
:   Conselleria d'Administració Pública

Tipus de document
:   Ordre

Ordre de 24 de juny de 1987, de la Conselleria d'Administració Pública, per la qual s'estableix amb caràcter supletori la fixació de l'horari per a la sessió constitutiva dels ajuntaments en règim comú i Consell Obert dels Municipis de la Comunitat Valenciana.  
La no fixació pel Reglament d'Organització i Funcionament i Règim Jurídic de les Entitats Locals de l'hora de celebració de les sessions constitutives de les Corporacions Municipals que hauran de realitzar-se el vinté dia posterior a les eleccions, tret que s'hagués presentat recurs contenciós electoral contra la proclamació dels regidors electes, que en aquest cas es constitueixen el quaranté dia posterior de les eleccions i la derogació del R.D. 1.159/83, de 4 de maig, pel qual es dictaven normes per a la constitució de les Corporacions Locals, fa necessària la determinació horària de celebració d'aquestes sessions constitutives amb caràcter supletori de l'hora que puga haver-se fixat per l'òrgan competent de la mateixa Entitat Local.   
Per tant, respectant plenament l'autonomia municipal consagrada en l'article 140 de la Constitució espanyola i en ús de les competències en matèria de Règim Local assignades per l'article 31.8 per l'Estatut d'Autonomia a la Generalitat Valenciana i de les atribucions i funcions que corres ponen a aquesta Conselleria,   
ORDENE:   
Article primer  
L'hora de celebració de les sessions constitutives dels Ajuntaments a què fa referència l'article 195 de la Llei Orgànica del Règim Electoral General 5/85 de 19 de juny, serà fixada per l'Alcalde President en funcions en virtut de les competències que li atribueix l'article 21.1 m) de la Llei 7/85, de 2 d'abril.   
Si el Secretari exercís simultàniament dues o més secretaries, els Alcaldes de cadascun dels Municipis fixaran horari distint de celebració de manera que el Secretari puga estar present i alçar l'acta de totes les sessions i que aquestes puguen efectuar-se dins el dia assenyalat.   
Article segon  
1. Amb caràcter supletori, per a aquells Municipis l?Alcalde en funcions dels quals no haja fixat l'hora s'estableix les 11 del mati com a hora de celebració, tant per a la sessió constitutiva com per al cas que no assistesquen la majoria absoluta del nombre legal de regidors i aquesta haja de celebrar-se dos dies després.   
2. Igualment, amb caràcter supletori per a aquells Ajuntaments el Secretari dels quals servesca dues o més Corporacions, les sessions constitutives se celebraran la primera al Municipi de major població a les 11 del mati i les restants en ordre decreixent de població 2 hores després cada una.   
DISPOSICIO ADDICIONAL  
El que disposa aquesta Ordre pel que fa a l'hora de Constitució dels Ajuntaments serà aplicable igualment a la sessió de presa de possessió dels Alcaldes als Municipis que funcionen en règim de Consell Obert.   
València, 24 de juny de 1987.   
El Conseller d'Administració Pública,  
VICENT SOLER I MARCO


Còpia Permalink ELI